Prinses Anne se seun skei | Netwerk24
11 Februarie 2020 17:48
Koningin Elizabeth van Brittanje is glo ontsteld oor nóg 'n egskeiding in die koninklike familie.
Dié keer haar gunstelingkleinseun, Peter Phillips, en sy vrou, Autumn.
Peter Phillips, koningin Elizabeth van Brittanje se oudste kleinkind, en sy vrou, Autumn. Die egpaar het aangekondig hulle gaan skei. Foto: Verskaf
Phillips (42) is die koningin se oudste kleinkind. Hy is die seun van prinses Anne en haar eerste man, kapt. Mark Phillips.
The Sun berig die egskeidingsgeding is deur Autumn (41) aanhangig gemaak en dat dit Phillips "geskok" het. Hulle is 12 jaar getroud.
In 'n verklaring wat namens die egpaar uitgereik is, sê hulle hulle sal gesamentlike toesig oor hul twee minderjarige kinders hê, berig die BBC.
Die egskeiding is die "beste plan van aksie vir hul kinders en vir hul volgehoue vriendskap", lui die verklaring.
Die paartjie het reeds verlede jaar die situasie aan die koningin en die koninklike familie verduidelik.
Albei hul families is "hartseer", maar ondersteun hulle ten volle.
Autumn, 'n Kanadees, was voor haar troue 'n bestuurskonsultant. Hulle is in 2008 in die St. George-kapel by die Windsor-kasteel getroud